السلام عليكم ورحمة الله وبركاته. اهلا بحضراتكم في المقطع رقم تلتمية خمسة وخمسين. من مقاطع حظر التجول والحلقة السادسة من حلقات تدبر سورة الاحزاب ارجو تجيبوا المصاحف بعد ما ربنا سبحانه وتعالى ذكر الابتلاء
وموقف المنافقين وموقف المؤمنين شفنا المنافقين عوقوا وعرقلوا وخذلوا والمؤمنين صدقوا في عهدهم وآآ لم يبدلوا مبادئهم بعد ما ربنا ذكر آآ موقف الفريقين ذكر لنا الحكمة من هذا الابتلاء. هو له في ابتلاءات في الدنيا. هو ليه احنا عندنا مشاكل في الدنيا ومصايب في الدنيا وبنتزنق
بيحصل ايه يا جماعة؟ اقرا معي الاية اربعة وعشرين انا معي الاية اربعة وعشرين اعوذ بالله السميع العليم من الشيطان الرجيم ليجزي الله الصادقين بصدقهم ويعذب المنافقين ان شاء او يتوب عليهم
ان الله كان غفورا رحيما هذه الابتلاءات هي اللي بتظهر المؤمن الصادق وبتظهر المنافق. كل واحد فيهم بيظهر على حقيقته بالتالي ربنا بيجزي الصادقين الجزاء اللي يستحقوه على صدقهم. ويعذب المنافقين على نفاقهم
وقال انشاء يعني ربنا وضع قيد على تعذيب المنافقين وهو المشيئة اقرأ معي الاية كده ليجزي الله الصادقين بصدقهم ويعذب المنافقين ان شاء او يتوب عليه ليه ربنا قال ان شاء مع عذاب المنافقين وما قالهاش مع جزاء الصادقين. مع ان كل شيء في الدنيا معلق بمشيئة الله
دي مسألة عقائدية مهمة جدا. كل شيء معلق بمشيئة الله. لكنه لم يذكر المشيئة في حال الصادقين. مع ان هو فعلا برضو ربنا هيجزي الصادقين انشاء برضه. لكن ده لانه من الطبيعي والمتوقع والمفهوم واللي بنؤمن به انه ربنا
اجزيهم جزاء حسنا اما المنافقين ودول اسوأ فئة في الدنيا هم اللي ربنا قال عليهم انهم في الدرك الاسفل من النار زي ما ربنا قال في سورة النساء ان المنافقين في
ترك الاسفل من النار حتى المنافق ده اللي هو من اسوأ فئة في الدنيا ممكن يتوب ومش بنفقد الامل فيه ومش بنفقد الامل في هداية اي انسان طالما لسه بيتنفس
اقرا معي ليجزي الله الصادقين بصدقهم ويعذب المنافقين ان شاء. يعني ان بقوا على النفاق يعني ممكن جدا ربنا يشاء ان هم يتغيروا قبل ما يموتوا. او يتوب عليهم يعني ايه يتوب عليهم؟ يتوب عليهم يعني يقبل توبتهم
ان الله كان غفورا رحيما ممكن واحد يقول لك يا اخي ده الاسلام ده صعب اوي يعني كله اختبارات وابتلاءات والعملية صعبة قوي ما نشوف دين تاني ما نشوف دين تاني يكون نزامه مختلف ده فيها وده فيه المسيحية جميلة ولزيزة وما فيش فيها حاجة اسمها انا مرة كان في البي بي سي آآ
بيسألوني انا وكان معي آآ قس آآ قسيس. فقالوا يعني آآ جايبين ملحدين يسألونا احنا الاتنين واحدة بتسأل هو ليه ربنا جابني وعمل جوبتها الاجابة بتاعتنا ربنا جاب لنا عشان يبتلينا
فهو هي قالت انا اقتنعت هو قال انا بقى عندي مشكلة مع الاجابة دي يجي كل شوية اخوانا المسلمين يقولوا ربنا جابنا عشان يبتلينا ربنا جابنا عشان يختبرنا لا ربنا جابنا الدنيا عشان بيحبنا
ربنا عشان بيحبك جابك الدنيا امال لو ما بيحبكش كان عمل فيك ايه هي دي النقطة انه في اديان لطيفة قوي العملية كلها لطيفة لطيفة لطيفة كده عندها. ارجع بقى للاية السابعة وتمانية وتسعة في سورة الاحزاب
ترجع سبعة تمانية تسعة ربنا بيقول واذ اخذنا من النبيين ميثاقهم ومنك ومن نوح وابراهيم وموسى وعيسى ابن مريم وعيسى ابن مريم واخذنا منهم ميثاقا غليظا. ليسأل الصادقين عن صدقهم واعد للكافرين عدا
بابا اليمة هو ده نفس الرسالة اللي شالها موسى واللي شالها عيسى واللي شالها ابراهيم واللي شالها ما هو شالها كل الرسل ما حدش ييجي يدعي ان عنده دين الطف الز لا لا لأ. دين ربنا ما اتغيرش. وفي العقيدة ما اتغيرش
كل واحد من دول حتى السيد المسيح ابن مريم حتى سيدنا موسى جه بنفس الرسالة ان ربنا قال ايه جابنا هنا في هزه الدنيا دار اختبار يختبرنا بيبتلينا ليسأل الصادقين عن صدقهم واعد للكافرين عذابا اليما. خلص الموضوع
كل رسول من رسل ربنا جه بنفس الرسالة ما حدش جه برسالة مختلفة اقرا بقى معي الاية تسعة تسعة يا ايها الذين امنوا اذكروا نعمة الله عليكم اذ جاءتكم جنود فارسلنا عليهم ريحا وجنودا لم تروها
وكان الله بما تعملون بصيرا. واحداث الاحزاب ايضا ابتلاء من الابتلاءات في ابتلاء من ابتلاءات الدنيا اللي ظهر فيها حقيقة الناس. ظهر فيها المؤمن الصادق وظهر فيها المنافق لزلك في حديس ضعيف
للرسول عليه الصلاة والسلام بيقول في اه لا تكرهوا الفتن في اخر الزمان فانها تبير المنافقين. ما تكرهوش الفتن او الفتن اه مش حلوة وما حدش بيطلبها لكن هي بتزهر المنافقين على حقيقتهم. هتقول لي ده حديس ضعيف. يقول لك اه ضعيف ما حدش. ما هو الاحاديس الضعيفة مش معناها ان الرسول صلى الله عليه وسلم لم يقلها
الاحاديس تتغير معناها ان احنا لا نستطيع اثبات انها صحيحة وان النبي قالها مية في المية. ازا ممكن يكون قالها. لزلك الحديس الضعيف يؤخذ فضائل الاعمال لكن ليست الفقه والحلال والحرام
طيب نرجع لاية خمسة وعشرين. ارجع لي للاية خمسة وعشرين ورد الله الذين كفروا بغيظهم لم ينالوا خيرا. وكفى الله المؤمنين القتال. وكان الله قويا عزيزا لما ربنا ارسل الريح فخلعت الخيام وقلبت القدور الادرة اللي بيعتمدوا فيها الاكل. وانزل في قلوب الكفار الرعب وانسحبوا
ورد الله الذين كفروا بغيظهم لم ينالوا خيرا اذا يعتبر ان ربنا هو اللي ردهم بغيظهم يعني متغاظين. كاتمين الغضب جواهم ليه؟ لم ينالوا النصر. لن يستطيعوا والقضاء على الاسلام هم جايين يقضوا على الاسلام. عشر تلاف مقاتل على الاقل جايين من كل انحاء الجزيرة العربية. لاقتلاع الاسلام من جذوره
لم يستطيعوا القضاء على الاسلام ولم ينالوا غنائم. انتم عارفين ان بني النظير اقنعوا قبائل غطفان اللي طلع منها ست الاف مقاتل يعني ستين في المية من الجيش انهم في حالة النصر
هيدفعوا لهم سمار خيبر لمدة سنة كاملة دي راحت عليهم وكان النبي صلى الله عليه وسلم نفسه بيقترح وقت حصار الخندق انه يدخل في مفاوضات هو دخل فعلا في مفاوضات منفردة مع غطفان
عشان يصالحهم لوحدهم على ثلث ثمار المدينة. قال لهم اديكم تلت ثمار المدينة وتنسحبوا وتسيبوا قريش لوحدها والنبي عليه الصلاة والسلام استشار الصحابة وقال السعدان السعدان يعني سعد بن معاذ وسعد بن عبادة. سعد بن معاذ سيد الاوس وسعد بن عبادة سيد الخزرج
القبيلتين الكبيرتين في المدينة يسموا السعدان قالوا ايه؟ يا رسول الله امرا تحبه فنصنعه شيئا امرك الله به يعني لو حاجة ده امر من ربنا لو ده وحي احنا ما نقدرش نناقش اصلا في الوحي خلاص ده امر من ربنا لن تجد منا الا السمع والطاعة
فقال بل شيء اصنعه لكم. انا مش بصنع حاجة انا بحبها. ده شيء انا اصنعه لكم والله ما اصنع ذلك الا لاني رأيت العرب رمتكم عن قوس واحدة وكالبوكم يعني ايه وكلابكم من كل جانب
فاردت ان اكسر عنكم من شوكتهم الى امر ما. يعني انا شفت العرب رمتكم بقوس واحدة يعني اجتمعوا كلهم ايد واحدة وبيضربوكم ضربة واحدة وانا اردت اني اكسر شوكتهم اكسر قوتهم باني اصالح النسبة الاكبر بان هم يمشوا ويغوروا بحيس
يفضل لنا بس قريش نقدر نتفاهم معهم وكال ابوكم التكالب يعني زي الكلاب لما بتنهش في في شيء لأ مش وحي هذا اجتهاد من النبي صلى الله عليه وسلم. وطالما اجتهاد
اذا هو الامر مفتوح للاراء ادونا رأيكم يا جماعة رأيكم ايه؟ فقال سعد بن معاذ يا رسول الله قد كنا وهؤلاء على الشرك وعلى عبادة الاوثان احنا وغطفان دول كنا مشركين زي بعض وبنعبد اصنام زي بعض
لا نعبد الله ولا نعرفه وهم وقتها كانوا لا يطمعون ان يأكلوا من المدينة ثمرة واحدة الا قرن او بيعا. يعني لما ييجوا يشتروها بفلوسهم يا اما نعطيهم هدية. يعني نقري الضيف يجوا ينزلوا في المدينة فنديهم
كده ليه؟ آآ احنا من عندنا كرم كرم اخلاق مع الضيف افحين اكرمنا الله بالاسلام بقى الكلام دوت كنا في هذه العزة واحنا كفار. بقى بعد ما ربنا يكرمنا بالاسلام
وهدانا له واعزنا بك وبه تعطيهم اموالنا ونعطيهم اموالنا ما لنا بهذا من حاجة. والله لا نعطيهم الا السيف حتى يحكم الله بيننا وبينهم فبعد ما ربنا يعزنا بالاسلام نتزل كده ونروح نديهم فلوسنا لا ما كانوش بياخدوها قبل كده الا بادب
قال الرسول انت وذاك. انتم اللي اخترتم هذا رأيكم الرسول عليه الصلاة والسلام اقتنع. وبص لعيينة اه ابن حصن والحارث اللي هم الاتنين اللي جايين من غطفان بيفاوضوا والاتنين دول كانوا في قادة غضفان مش راضيين اصلا بتلك الثمار. حتى الثلث مش راضيين به بيقولوا عايزين نسف ثمار المدينة. والنبي يقول لهم الثلث
قال لهم بقول لكم ايه انصرف فليس لك ما عندنا الا السيف ومش السؤال بقى من اين جاءت هذه القوة؟ من اين جاءت هذه العزة في قلب الموقف الضعيف عسكريا وماديا؟ يعني المسلمين
ضعفاء جدا عسكريا ضعفاء جدا ماديا محاصرين من كل جانب ازاي القوة دي والعزة دي؟ اقرا معي الاية خمسة وعشرين. اقرا ورد الله الذين كفروا بغيظهم لم ينالوا خيرا. وكفى الله المؤمنين
الا وكان الله قويا عزيزا. القوة من الله والعزة من الله. اللي يتواضع لله ويقترب من الله ربنا يعزه. ربنا يقويه في سورة فاطر. ربنا بيقول من كان يريد العزة فلله عزة
جميعا عايزة قرب من ربنا يديك عزة. انت انا عايز مية لابد ان اقترب من مصدر الماء حتى انال الماء واناول الماء للاخرين. انت تريد من الله السلام. الله هو السلام. اقترب من مصدر السلام. فتنال السلام
خوتي السلام للاخرين. تريد العزة اقترب من مصدر العزة. تنال العزة وتعطي العزة للاخرين. تريد الحكمة اقترب من الحكيم مصدر الحكمة تنال الحكمة وتعطي الحكمة للاخرين ركز معي بقى كمان. فيه
كلمة وكفى الله المؤمنين القتال. معناها ان ربنا نصر المسلمين بدون قتال. خبر مفرح ما فيش قتال حصل وكفى الله المؤمنين القتال النبرة نبرة فرح فرح ان ما فيش قتال حصل. فلو المسلمين مصاصين دماء زي ما بيصوروهم في الاعلام الغربي
ما كانش ده بقى خبر مفرح. ايه الفرق؟ ايه اللي يفرح في ان ما فيش قتال؟ الا لو المسلمين بطبيعتهم ما بيحبوش القتال. وكفى الله المؤمنين القتال. خبر حلو القتال في الاسلام يا جماعة للدفاع عن المظلوم. ما تقولش دفاع عن النفس
للدفاع عن نفسك لو انت مزلوم. والدفاع عن اي مزلوم. لو الوسائل السلمية فشلت في الدفاع عن المزلوم تدخل يدخل القتال هنا ضد لكن المسلمين بطبيعتهم ما يحبوش سفك الدماء. حقن الدماء دايما مقدم ودايما له الاولوية. هديكم مسال
احنا عارفين ان في تسلسل الاحداث اللي ادت الى غزوة الاحزاب ان يهود بني النضير حاولوا اغتيال النبي صلى الله عليه وسلم تم اجلاؤهم من المدينة ماشي؟ وراحوا في خيبر وبعدين بدأوا يقلبوا القبائل وجمعوا القبائل وراحوا يهاجموا المدينة
سؤال بقى اللي بيحاول القتل ويحاول الاغتيال لما يتقفش ويتمسك عقابه ايه عقبوا القتل ليه المسلمين ما قاتلوش بني النظير وحاولوا اغتيال النبي هو اغتيال النبي حاجة صغيرة حاجة قليلة ده الحرب العالمية الاولى قامت
بسبب اغتيال ولي عهد النمسا في سراييفو ايه اللي حصل الرسول صلى الله عليه وسلم قبل ان اللي يحكم بينه وبين بني النضير يبقى عبدالله بن ابي بن سلول. اول حاجة هو رأس النفاق. اكبر منافس
تاني حاجة هو من الخزرج والخزرج حلفاء بني النضير ازا متوقع انه مش هيحكم على حد بالاعدام ولن يعاقب احد بالقتل. ومع ذلك النبي قبل حكمه انه قابل ان هو يحكم رغم انحيازه المعروف وانحيازه الواضح واللي معروف من قبل ما يحكم انه هيكون منحاز
طب ليه النبي عليه الصلاة والسلام قبل لما ما يحكمش على حد بالإعدام تركه يحكم والراجل منافق حكم عليهم ان هم ياخدوا حاجتهم بالكامل ويرحلوا من المدينة الى خيبر. يا سلام
هو ده عقاب اللي حاولوا يغتالوا النبي. النبي قبل هذا الحكم الظالم لان الموضوع خلص وانتهى بدون عنف كل ما قدرت تخلص امورك بطريقة سلمية خلص. كل ما قدرت تخلص حقوقك بدون عنف خلص. العنف بيولد عنف. في الحرب
كسبان وخسران الكل بيخسر. حتى المنتصر بيخسر ارواح وكفى الله المؤمنين القتال. بتزرع جواك كراهية للعنف. احنا ايه مشكلتنا في السلام مع اسرائيل انه ما بيرجعش حقوقنا وحقوق المظلومين والناس اللي ارضها راحت ما بيرجعش فلسطين
مش ان سلام. احنا مش بنكره السلام. هو لو اتفاق السلام مع اسرائيل بيرجع فلسطين كنا فرحنا به. لكن مشكلتنا مش في السلام. مشكلتنا في في عدن عودة الحقوق ده احنا ما حدش يقدر يكره السلام ده السلام ده من اسماء الله الحسنى. نكره السلام ازاي
لكن الاسلام دين عد قبل ما يبقى دين سلام. العدل يقدم على اي شيء وليس كما قال هذا الشيخ العجوز من حوالي سبع تمن سنوات لما جا له فرصة انه يتكلم امام
الامم المتحدة امام مية وتمانين رئيس جمهورية وملك وقال لهم السلام يقدم على العدل. ده انت جا لك فرصة يقول الحق حسبنا الله ونعم الوكيل اقرا معي ستة وعشرين وانزل الذين ظاهروهم من اهل الكتاب من صياصيهم وقذف في قلوبهم الرعب. فريقا
اقتلونا وتأسرون فريقا واورثكم ارضهم وديارهم واموالهم وارضا لم تطأوها وكان الله على كل شيء قديرا. طيب انا الحقيقة هوقف هنا وهناخد الايتين دول بكرة. انا عندي ظروف النهاردة عندي التطعيم بتاع الكورونا كمان ربع ساعة والمكان مش قريب فمش عايزه يضيع مني الموعد الحقيقة ما عرفتش
اجل الموعد واخليه بعيد شوية. فاحنا هنتوقف النهاردة هنكتفي بهزا القدر النهاردة. وبكرة هنتكلم عن بني قريزة واللي حصل لبني قريزة برضو هيكون يعني درس لان الموضوع اللي بعده بتاع امهات المؤمنين عايز اخده على بعضه في درس واحد. ونتوقف هنا الليلة بعد ازن حضراتكم
واحب اطمنكم ان انا اطمنت على آآ الاخت آآ سناء غزال هي لسة ما زالت محتاجة دعواتكم جدا ما زالت في العناية المركزة وآآ وربنا يا رب آآ ياخد بايدها ان شاء الله ويشفيها ونفرح بها ان شاء الله
نتوقف هنا باذن الله. اللهم انا نسألك حبك وحب من يحبك وحب كل عمل يقربنا الى حبك اللهم ما رزقتنا ما نحب فاجعله قوتنا فيما تحب. وما زويت عنا مما نحب فاجعله فراغا لنا فيما تحب
اللهم اجعل حبك احب الينا من اهلينا واموالنا ومن الماء البارد على الظمأ. اللهم حببنا اليك والى ملائكتك انبيائك ورسلك وعبادك الصالحين واجعلنا ممن يحبك ويحب ملائكتك وانبيائك ورسلك وعبادك الصالحين
اللهم احيي قلوبنا بحبك. واجعلنا لك كما تحب. اللهم اجعلنا نحبك بكل قلوبنا. ونرضيك بكل اجسادنا اللهم اجعل حبنا كله لك وسعينا كله في مرضاتك اللهم اجعل القرآن الكريم ربيع قلوبنا ونور صدورنا وجلاء احزاننا وذهاب همومنا وغمومنا ومغفرة ذنوبنا. اسأل الله
العلي العظيم ان يجعل هذا التدبر في ميزان حسناتي وحسناتكم جميعا اللهم بحق كل حرف في كتابك تلوناه او تدبرناه اكفنا واهلينا شر كل من يكيد لنا ولهم واحفظنا واياهم من شرورهم ونجعلك اللهم في نحورهم. فانت الوكيل ولا حول ولا قوة الا بك
اللهم من قضى منا بالوباء المنتشر فاكتبها له شهادة. ومن كان منا او من احبابنا او من اخواننا او من اخواتنا مريض به او حاملا له فالبسه ثوب الصحة والعافية عاجلا غير اجل
ومن لم يصب به فقه شره وابعده عنه ولا تسلطه الا على اعدائك واعداء دينك واعداء اوليائك اللهم انك تعلم ان هذه القلوب قد اجتمعت على كتابك وعلى محبتك. والتقت يا ربنا على طاعتك
توحدت على دعوتك. وتعاهدت على نصرة شريعتك. فوثق اللهم رابطتها. وادم ودها واهدها واملأها بنورك الذي لا يخبو. واشرح صدورها بفيض الايمان بك وجميل التوكل عليك واحييها يا ربنا بمعرفتك وامتها على الشهادة في سبيلك
انك نعم المولى ونعم النصير. والسلام عليكم ورحمة الله وبركاته. نراكم غدا باذن الله كنا من اهل الدنيا